ธุรกิจคุมสัญญา
โดย...ชัตน์วรี shewarat@hotmail.com
17 ธ.ค. 2558

โดย...ชัตน์วรี [email protected]
พวกเราในฐานะ “ผู้บริโภค” ควรที่จะต้อง “รู้” และจะต้องรักษา “สิทธิ” ของตัวเอง โดยเฉพาะสิทธิที่จะได้รับความเป็นธรรมในการทำสัญญาในธุรกิจต่างๆ ไม่ต้องถูกผู้ประกอบการเอารัดเอาเปรียบ
โดยปัจจุบันมีผู้บริโภคจำนวนมากได้ถูกละเมิดสิทธิสาเหตุมาจาก “ไม่ทราบ” ถึงสิทธิของตนเอง ดังนั้นเพื่อเป็นการปกป้องสิทธิของตัวเอง เราควรจะต้องทราบว่ามีธุรกิจอะไรบ้างที่มีการควบคุมสัญญาให้เป็นมาตรฐานที่ทางการกำหนด
ทั้งนี้ คณะกรรมการว่าด้วยสัญญาของคณะกรรมการคุ้มครองผู้บริโภค (คคบ.) ได้มีการออกประกาศให้ธุรกิจประมาณ 13 ธุรกิจ เป็นธุรกิจต้องควบคุมสัญญา โดยจะต้องทำสัญญาตามมาตรฐานของคณะกรรมการกำหนดไว้
สำหรับธุรกิจควบคุมสัญญาที่ผู้บริโภคควรรู้ 13 ธุรกิจ ได้แก่
(1) ธุรกิจขายก๊าซหุงต้มที่เรียกเงินประกันถังก๊าซหุงต้มเป็นธุรกิจที่ควบคุมรายการในหลักฐานการรับเงิน
(2) ธุรกิจบัตรเครดิต
(3) ธุรกิจให้เช่าซื้อรถยนต์และรถจักรยานยนต์
(4) ธุรกิจขายห้องชุด
(5) ธุรกิจการให้บริการโทรศัพท์เคลื่อนที่
(6) ธุรกิจให้กู้ยืมเพื่อผู้บริโภคของสถาบันการเงิน
(7) ธุรกิจให้เช่าซื้อเครื่องใช้ไฟฟ้า
(8) ธุรกิจให้บริการซ่อมรถยนต์เป็นธุรกิจที่ควบคุมรายการในหลักฐานการรับเงิน
(9.) ธุรกิจให้เช่าที่อยู่อาศัยเรียกเงินประกัน
(10) ธุรกิจการขายรถยนต์ที่ใช้แล้วเป็นธุรกิจที่ควบคุมรายการให้หลักฐานการรับเงิน
(11.) ธุรกิจขายรถยนต์ที่มีการจอง
(12) ธุรกิจการให้บริการออกกำกังกาย
(13) ธุรกิจการให้บริการจัดสรรเวลาเข้าใช้สถานที่พัก
อย่างไรก็ตาม กรณีที่ผู้ประกอบธุรกิจไม่มีสัญญาตามมาตรฐานที่กำหนดมีความผิดต้องระวางโทษจำคุกไม่เกิน 1 ปี หรือปรับไม่เกิน 1 แสนบาท หรือทั้งจำทั้งปรับ
หากผู้บริโภคที่ถูกเอารัดเอาเปรียบผู้ประกอบการไม่ปฏิบัติตามสัญญาที่เป็นธรรมสามารถที่จะร้องเรียนได้ที่สายด่วน สคบ. 1166 
 สิ่งที่สำคัญผู้บริโภคควรที่ต้อง “รู้ถึงสิทธิตัวเอง” และต้อง “รักษาสิทธิ” เพื่อให้ความเป็นธรรม